** **

**PÁLYÁZATI KIÍRÁS Az Írók Alapítványa, az Írók Szakszervezete, a Sárvári Tinódi Gimnázium és Sárvár Város Önkormányzata meghirdeti a 45. Kárpát-medencei Középiskolás Irodalmi Pályázatot, és 2022. április 19.–22.-ig,**

amennyiben az aktuális járványügyi szabályok lehetővé teszik,

**Sárvár városában megrendezi az irodalmi pályázat táborát.**

Pályázni **vers-, próza- és tanulmány-kategóriában** lehet. Várjuk minden 14-18 év közötti **középiskolás diák magyar nyelvű írásait**. Egy-egy pályázat **maximális terjedelme kategóriánként max. 15 kéziratoldal** lehet (**számítógéppel**, 14 pontos betű-nagysággal, de azonos terjedelmű, **kézzel írt,** jól olvasható írásokat is elfogadunk).

**A pályázatok MEGHOSSZABBÍTOTT benyújtási határideje: 2022. március 18.**

 **A pályázat nem jeligés. A pályázatok beküldhetők:**

 **– e-mailben, csatolt mellékletként** (**word-dokumentum** formátumban), **az** **info@szephalom-konyvmuhely.hu** e-mailcímre. Kérjük, hogy **minden pályázó minden melléklet első oldalán tüntesse fel nevét, címét, e-mail-címét, telefonszámát és iskolája nevét, címét is.** **Fontos:** ha valaki például **két kategóriában pályázik, két külön mellékletet** küldjön (pl. külön a verseket, külön a prózákat, megfelelő megnevezéssel: „XY versei”, „XY prózái”). **Kérjük,** **hogy mindenki összefűzve, egyetlen mellékletben küldje a verseit, ugyanígy, összefűzve a prózáit vagy a tanulmányait.** Lehetőleg a **pályázat minden oldalán szerepeljen az írója neve!**

 **– postai úton. Ebben az esetben egy példányban kérjük a pályázatot.** Aki több kategóriában küld pályaműveket, kérjük, hogy **külön borítékban küldje** **a vers-, a próza- illetve a tanulmány**­-**pályázatát**. Kérjük, hogy **a** **borítékra írja rá, hogy mi található benne** (pl. „verspályázat”, „prózapályázat” stb.). Kérjük, hogy a pályázatok első oldalán tüntesse fel **a pályázó a nevét, címét, e-mail címét, telefonszámát és iskolája nevét, címét, e-mail-címét**. Postacímünk: **Írók Alapítványa, 1093 Budapest, Lónyay u. 43. fszt. 1.**

 **A beküldött pályaművek egyénenkénti írásbeli értékelését nem vállaljuk**.

 **Az ötven legjobb pályázat szerzőjét meghívjuk a sárvári irodalmi táborba,** ahol **a műhelymunka során** neves írókból, költőkből álló zsűri értékeli az írásokat,és sor kerül **a díjkiosztó ünnepségre** is. **A meghívót 2022. április 05-ig juttatjuk el a meghívottakhoz.** **A meghívottak részére** az irodalmi tábor **díjmentes** és azútiköltséget szükség esetén megtérítjük. **A díjazottak oklevélben és szerény pénzjutalomban részesülnek.**

Budapest, 2022. február 04.

A rendezők nevében minden érdekeltnek jó munkát kíván:

 *Mezey Katalin* sk.

 Írók Alapítványa, Írók Szakszervezete